"Ons is 'n groep van 12 vriendinne, 12 mammas van kleuters, 12 eggenote, 12 'superwomen' wat maandeliks 'n saamkuier aandjie geniet onder die vaandel van 'stokvel'. En so word dit to my beurt om die winterstokvel te reel. In die middel van die winter begin mens uitsien na die somer wat voorle behalwe vir die feit dat mens nie altyd 'reg' voel nie. Die vaalheid van die winter neig om onder jou vel in te kruip en die trooskos vind gewoonlik 'n manier om te sorg vir ontroosbare vroue rondinge. Dit was die motivering agter ons behoefte aan 'n vonkel vrou wat saam kan kuier en haar wysheid met ons kan deel. Alette Johanni het die eienskappe gehad in haar volle menswees.Wat 'n vrolike saamkuieraand wat ons laat uitsien het na die somer, energie gegee het vir ons ma en vrou wees en die beste van als, liewer vir onsself. Sy het ons daaraan herinner dat ons net so belangrik is, dat ons na onsself moet kyk en mag glo ons is pragtig! En so, deur die saamkuier het ons 12 vroue 'n vriendin bygekry en met trots die nuwe maand aangedurf. Haar menswees, kennis, en ervaring het ons gemotiveer om met 'n vonkel in die oog onsself raak te sien en te koester. Baie dankie daarvoor. Dit was so lekker om te sien hoe jy jou roeping uitleef...Ons waardeer jou!"